ངས་ཐག་གཅོད་དེ་བྱས་རྗེས་ངའི་ངོ་ཤེས་མང་པོ་ཞིག་གིས་མཐའ་གཅིག་ཏུ་ཡི་རངས་དང་མངོན་པར་བསྟོད་ནས་ཞེ་དྲག་དགའ་པོ་བྱེད་ཀྱི་འདུགགསར་ཤོག་དེ་འདྲའི་ནང་རྩོམ་ཡིག་སྤེལ་བ་མང་པོ་ཞིག་གིས་ངའི་ཐག་གཅོད་དེར་རྒྱབ་སྐྱོར་དང་བསྟོད་བསྔགས་ཡོད་པ་ཆགས་ཡོད།ཇི་ཙམ་གྱི་ང་ཚོར་བསྟོད་བསྔགས་དང་རྒྱབ་སྐྱོར་བྱས་པ་དེའི་ཚོད་ཀྱིས་ཕར་ཕྱོགས་དེར་གུང་ཁྲན་བསམ་བློ་གུ་དོག་པོ་དེ་དག་གིས་འགྲེལ་བཤད་རྒྱག་མ་ཤེས་པ་དང་བྱེད་སྟངས་མ་ཤེས་པ་ཞིག་གི་སྒང་ལ་བསླེབས་ཡོང་གི་ཡོད་ལ་ཆབ་སྲིད་ཀྱི་འཐབ་རྩོད་ཅིག་ཆགས་ཡོད།དེ་འདྲ་ཡིན་དུས་བོད་ནང་དུ་གཞིས་ལུས་མི་མང་ཚང་མར་གསལ་བསྒྲགས་བྱེད་རྒྱུའི་གོ་སྐབས་དང་བྱེད་ཐབས་མེད་ཀྱང་།ཕྲན་བུའི་བསམ་བློ་འཁོར་མཁན་ངས་ཁ་སྔོན་བརྗོད་པ་བཞིན་ད་བར་ངས་ཤེས་ཡོན་ཅན་གྱི་མི་སྣ་བརྒྱ་ཕྲག་ཁ་ཤས་ཤིག་ཐུག་ཡོད།དེ་ཚོའི་གྲས་ཀྱིས་གནད་འགག་ཤེས་པ་ཡིན་དུས་ང་ཚོའི་དབུ་མའི་ལམ་ཞེས་གཉིས་ཕན་ཞིག་བསམ་བློ་བཏང་སྡོད་རྒྱུ་དེ་དངོས་སུ་ལག་ལེན་འཁེལ་ཐུབ་རྒྱུ་ཞིག་དང་རྒྱ་མིས་སྡིག་པ་མིག་བཙུམས་བྱས་ཏེ་ཤོད་ཀྱི་ཡོད།གང་ལྟར་གཞན་དག་རྒྱུ་མཚན་བཀོད་རྒྱུ་མེད་དུས་མུ་མཐུད་ནས་ཁ་བྲལ་བ་རེད་བཤད་དགོས་རྒྱུ་དེ་ང་ཚོས་འདི་ནས་གཉིས་སྨན་གྱི་ཐབས་ལམ་ཞིག་སྤྲད་ཡོད་པ་དེ་མ་རེད་ཅེས་ལབ་མ་ཤེས་པ་ཡིན་དུས་ངོ་ཚ་ཁ་སྐྱེངས་ཐོག་ནས་ཁ་བྲལ་བ་རེད་ཅེས་མུ་མཐུད་ཤོད་དགོས་རྒྱུ་ཆགས་འདུགང་ཚོས་འདིར་ཁ་བྲལ་གྱི་ལས་ཀ་ཞིག་བྱས་པ་ཡིན་ན་རྒྱ་མིས་གསལ་པོ་བྱས་ཏེ་ངོ་རྒོལ་བྱེད་རྒྱུ་རེད་ལ་རྒྱ་མི་ཤེས་ཡོན་ཅན་མང་པོ་ཞིག་གིས་རྒྱབ་སྐྱོར་ཡོང་རྒྱུ་ཁག་པོ་ཞེ་དྲག་རེད།རེ་ཟུང་གིས་བོད་རང་བཙན་ལ་རྒྱབ་སྐྱོར་བྱེད་ཀྱི་ཡོད་རེད་མ་གཏོགས་དེ་མིན་ཁག་པོ་ཞེ་དྲག་རེད།གཙོ་བོ་གཅིག་རྒྱ་གར་གཞུང་གི་མཚོན་པའི་ལུང་པ་མང་པོ་ཞིག་གི་བོད་པར་ཤ་ཚ་དང་རྒྱབ་སྐྱོར་ཡོད།འོན་ཀྱང་དངོས་ཡོད་འཛམ་བུ་གླིང་གི་གནས་སྟངས་འདི་འདྲ་ཞིག་ཆགས་ཚར་པའི་རྗེས་ལ་རྒྱབ་སྐྱོར་བྱེད་རྒྱུ་ཁག་པོ་ཞེ་དྲག་ཡིན་དུས་ད་ལྟ་ང་ནས་དབུ་མའི་ལམ་ཞེས་པ་དེར་བོད་ནང་གི་བསམ་བློ་གཏོང་མཁན་ང་ལ་ཐུག་པ་དེ་དག་གིས་ཧ་ལམ་མཚོན་ཐུབ་ཀྱི་རེད།མང་པོ་ཞིག་གིས་ཁོང་ཚོའི་སྡེ་རྒྱ་ཚང་མའི་ཚབ་བྱས་ཏེ་ཟེར་གྱི་ཡོད་ཟེར་མཁན་ང་ལ་མང་པོ་བྱུང།ངའི་ད་རེས་ཐག་གཅོད་བྱས་པ་འདི་བོད་དོན་བློས་བཏང་བ་དང་རེ་བ་བརླག་པ།ངོས་འདིར་སེམས་ཤུགས་ཆག་པའི་བཟོ་ལྟ་བུ་རྩ་བ་ནས་མིན་པ་དེ་དག་ཁྱེད་རང་ཚོས་ག་ཚོད་གང་ཐུབ་ཀྱི་འགྲེལ་བཤད་རྒྱག་རྒྱུའི་གོ་སྐབས་བྱུང་ན་རྒྱག་དགོས་ཤེས་སོང་ངམ།སོ་སོ་སྒེར་གྱི་ངོས་ནས་ངོ་ཤེས་པ་དེ་འདྲ་ཕར་ཚུར་མདོར་ན་ཁ་པར་གཏོང་བདེ་པོ་ཡོད་ན་གཏོང་རྒྱུ་དེ་ཁྱེད་རང་ཚོའི་ལས་འགན་རེད་ལ་གལ་ཆེན་པོ་རེད།